SIAM เฮ! ได้รับเลือกเป็นผู้เสนอร่วมโครงการพลังงานทดแทนกองทัพเรือ
SIAM เฮ! ได้รับเลือกเป็นผู้เสนอร่วมโครงการพลังงานทดแทนเพื่อความมั่นคงของกองทัพเรือ โดยใช้พลังงานแสงอาทิตย์ ในที่ราชพัสดุที่กองทัพเรือครอบครองใช้ประโยชน์ ซึ่งเป็นโครงการตามแผนพัฒนาพลังงานของคณะกรรมการนโยบายพลังงานแห่งชาติ 
31 ส.ค. 2558

บริษัท สยามสตีลอินเตอร์เนชั่นแนล จำกัด (มหาชน) หรือ SIAM ระบุว่า บริษัทได้รับแจ้งจากกองทัพเรือว่า ได้คัดเลือกบริษัท ให้เป็นผู้เสนอร่วมโครงการพลังงานทดแทนเพื่อความมั่นคงของกองทัพเรือ โดยใช้พลังงานแสงอาทิตย์ ในที่ราชพัสดุที่กองทัพเรือครอบครองใช้ประโยชน์ ซึ่งเป็นโครงการตามแผนพัฒนาพลังงานของคณะกรรมการนโยบายพลังงานแห่งชาติ
สำหรับรายละเอียดของการดำเนินการทางกองทัพเรือจะแจ้งให้บริษัททราบอีกครั้งเมื่อหลักเกณฑ์แนวทางดำเนินงานการรับซื้อไฟฟ้าจากโครงการผลิตไฟฟ้าจากพลังงานแสงอาทิตย์แบบติดตั้งบนพื้นดินสำหรับหน่วยราชการและสหกรณ์ภาคการเกษตรมีผลบังคับใช้แล้วซึ่งบริษัทพร้อมจะปฏิบัติตามขั้นตอนและกฎระเบียบของทางราชการต่อไป